በኒው ዮርክ የሽብር  ጥቃት ስምንት ሰዎች ተገደሉ
በአሜሪካ  ኒውዮርክ ከተማ  በአሸባሪ በደረሰ ጥቃት ቢያንስ የስምንት ሰዎች ህይወት ሲያልፍ ከ12 በላይ በሚሆኑ ዜጎች ላይ ከፍተኛ ጉዳት መድረሱ ተገለጸ  ፡፡ጥቃቱን ያደረሰው ተጠርጣሪ ከፖሊስ በተተኮሰ ጥይት ቆስሎ በቁጥጥር የዋለ ሲሆን ግለሰቡ ጥቃቱን ሊያደርስ የቻለበት ምክንያት እስካሁን አልታወቀምበተለያዩ የአውሮፓና ሌሎች የአሸባሪዎች ጥቃት መፈፀሚያ ኢላማ በሆኑት ሀገራት ላይ በአሸባሪዎች የሚደርሰው ጥቃት ፍፁም ሰዎች በማይገምቱት ሁኔታ  መልኩን እየቀየረ የበርካቶችን ህይወት እየተናነቀ ይገኛል፡፡ከእነዚህም ደግሞ በፈንሳይ እና በለንደን ተሸከርካሪዎችን እና ድምፅ አልባ መሳሪያዎችን በመጠቀም የበርካቶች ህይወት ሲጠፋ ደግሞ የተለመደ ሆኗል፡፡  በዚህ ድርጊት ደግሞ አሁን የዓለም ስጋት የሆነው ራሱን እስላማዊ መንግስት ብሎ የሚጠራው አይ ኤስ አይ ኤስ ይታወቃል፡፡በኒውዮርክ ማንሃታን ጎዳና ሳይፉለሎ ሳእፖቭ በተባለ ኡዝባክስታናዊ ያደረሰው ጥቃት ከዚህ ድርጊት ጋር ተመሳሳይ እንደነበር ተመልክቷል፡፡ ግለሰቡ በደረሰው ጥቃት አመሻስ ላይ ከትምህርት ቤት እና ከሥራ ወደ ቤት የሚመለሱ እንዲሁም በአካቢበው ላይ አየር ለመቀበል ባረፉ ሰዎች ላይ ጥቃት ሊደርስ መቻሉን የኒውዮርክ ከተማ ፖሊስ አስታውቋል፡፡በ2010 እ.ኤ.አ ወደ አሜሪካ በስደት እንደመጣ የሚነገርለት የ29 ዓመቱ ኡዝባክስታናዊ ስደተኛ በታችኛው ማንሃተን በሚባል አካባቢ የብስክሌት መንገድ ላይ የፒካፕ መኪና በማሽከርከር 5 አርጀንቲናዊ የኮሌጅ ተማሪዎችንና 3 ሌሎች ዜጎችን በመግጨት መግደሉን ነው የፖሊስ መረጃ ያመለከተው፡፡በጥቃቱ ወቅትም ከፖሊስ በተተከሰ ጥይት ህይወቱ ሊያልፍ ቢችልም ግለሰቡን ይህን ሊየስደርገው የቻለበት ምክኒያት ግን እስካሁን ድረስ አልታወቀም፡፡የጥቃት አድራሹ መኪና ሲፈተሽም ራሱን እስላማዊ መንግስት በሚል የሚጠራው አሸባሪው አይ ኤስ አይ ኤስ ማስረጃዎች ተገኝተዋል፡፡ ግለሰቡ የሽብር ቡድኑ አባል ሳይሆን እንዳልቀረ ተነግሯል፡፡የኒው ዮርክ ከተማ ከንቲባ ቢል ዲ በላሲዮ ስለደረሰው ጥቃት መንስኤውን በቅርቡ ይፋ እንደሚያደርጉና ፖሊስ ምርመራውን እያደረገ መሆኑን ገልፀዋል፡፡ የአደጋውን መንስኤ ከፖሊስ ጋር በመሆን በቅርቡ ይፋ እናደርጋለን ብለዋል፡፡ጥቃቱም በአሸባሪዎች ንፁሃን ዜጎችን ኢላማ በማድረግ የተፈፀመ ነው ሲሉም ተናግረዋል፡፡ ከንቲባው አክለው አሸባሪዎች የተለያዩ ጥቃቶችን በመፈፀም መንፍሳችንን ለመስበር የሚሞክሩት መቼም እይሳካላቸውም፣ ለአሸባሪዎችም እጅ አንሰጥም በማለት ህዝቡን ለማበረታታት ሲሞክሩም ተደምጠዋል፡፡ፕሬዝዳንት ዶናልድ ትራምፕም በትዊተር ገፃቸው የጥቃቱ ሰለባ ለሆኑት ቤተሰቦች መፅናናትን ተመኝተዋል፡፡( ምንጭ: ሲኤን ኤን) 